
porneşti pe acelaşi drum. Lupţi împreună cu pacienţii tăi 


pentru viaţa lor și de cele mai multe ori observi cum 
Dumnezeu lucrează. Am rămas surprinsă să văd când am 


intrat în Spitalul din Grădişte ca medic curant, în 
Săptămâna Mare, cât de mult se rugau oamenii, cum îşi 
puneau vieţile lor şi speranţa în Dumnezeu şi în 
rugăciune. În faţa celor văzute mi-am pierdut orice 
fărâmitură de teamă că mă îmbolnăvesc sau că am să mor 
din cauza virusului și stăteam cu ei destul de mult timp pe 
tronson ca să le vorbesc şi să îi liniştesc. 


Cred că în acea perioadă plină de haos şi teroare, 
Dumnezeu a fost acolo, nici acum nu pot să îmi imaginez 
cum am putut să iau anumite decizii terapeutice în 
contextul în care cu toţii pluteam în derivă. Cred că în 
situaţiile critice, dacă vrei şi crezi în Dumnezeu, Îi simţi 


prezenţa. 


Puteţi da un sfat unui tânăr care ar vrea să dea la 
medicină, dar încă nu este hotărât? 





În primul rând, dacă nu eşti sigur că îţi doreşti să fii medic, 
să te dedici trup şi suflet, sau dacă o faci doar pentru acel 
statut de medic, atunci mai bine renunţă. Medicina 
presupune multă muncă şi multe sacrificii; nu vei putea să 
ai o viaţă normală. Viaţa nu îţi mai aparţine, tu trebuie să 
fii acolo pentru pacienţii tăi. În cazul meu, pot spune că 
încă din primele clipe ale vieţii mele, în care eram una cu 
mama, am fost în spital. Cred că de acolo mi se trage. 
Mama şi-a dorit de atunci să fiu medic şi să pot ajuta 
oamenii. Adevărul este că de mic copil mi-am dorit acest 
lucru, mă simţeam în spital ca şi cum aş fi acasă. A fost 
destul de greu să pot să ajung să dau la Facutatea de 
Medicină deoarece erau foarte mulţi care mă descurajau, 
mai ales că părinţii mei sunt oameni simpli. Cel care m-a 
încurajat exact atunci când a trebuit, în acel moment în 
care nici măcar părinţii mei nu mai îndrăzneau să mă 
sprijine să mă înscriu la facultate, a fost Voicu, un alt 
membru al familiei, care a reuşit să se ridice din oameni 
simpli. El mi-a zis că dacă eu voi intra la medicină, el va 
veni naș la nunta mea. L-am întrebat dacă este sigur de 
ceea ce vorbeşte, deoarece eu voi intra la medicină, iar el 
a zis că da, drept urmare, după aproape 10 ani a ajuns 
naşul nostru de căsătorie. 


Îmi aduc aminte şi acum ziua în care am fost să mă înscriu 
la facultate, aveam posibilitatea de a alege și alte facultăţi, 
dar am fost foarte hotărâtă. Am zis că eu doar la medicină 
îmi voi depune dosarul, pentru că asta îmi doresc să fac 
tot restul vieţii. Bineînţeles că părinţii mei au fost 
terminaţi psihic, însă cu ajutorul lui Dumnezeu am reușit 
să intru, să termin facultatea, apoi rezidenţiatul şi apoi să- 
mi găsesc un loc de muncă. 


Pare foarte simplu în descriere. Când vrei să o iei pe un 


drum atât de greu, în primul rând cred că trebuie să îl ai 
pe Dumnezeu alături de tine, doar EI te poate ajuta. 


Nu zic că mi-a fost uşor, nu zic că nu am plâns sau că nu 
am avut parte de încercări, de nopţi nedormite, de stres, 
de clipe în care am zis că nu mai pot, dar niciodată nu am 
zis că renunţ. Tu ca om trebuie să îţi faci partea ta 
cât poţi mai bine, pentru că atunci și Dumnezeu te 
va ajuta. Trebuie să îndrăzneşti, să visezi, să crezi, să 
munceşti, să faci sacrificii şi să te rogi. 


Vă mulţumim! 


ANUNTURI 

Părinţii noştri ne-au îndemnat să nu deznădăjduim în faţa 
greului care apasă tot mai tare Biserica Ortodoxă, din nou 
încercată în aceste vremuri prin oprirea majorităţii 
credincioșilor de la închinarea la moaştele Sf. Cuv. 
Parascheva. lată că o soră de la Bisericuţă a arătat credinţă 
tare în cuvântul că dacă noi nu putem merge la sfinţi, vor 
veni sfinţii la noi. Ea a visat pe Cuvioasa, care a mângâiat- 
o pentru durerea de a nu se putea închina la moaştele ei, 
zicându-i: Anul acesta n-aţi putut veni voi la mine, 
dar o să vin eu la voi. Dumnezeu ştie inima fiecăruia 
dintre noi şi chipul în care Sfânta a ales să ne întărească. 


Tot spre mângâiere publicăm câteva versuri din poezia 
scrisă cu mult dor pentru Cuvioasa, de sora noastră 
Mariana din Germania: 


Cuvioasă Maică, te avem la cer 

Cântec şi mireasmă, ca un Juvaier, 
Cuvioasă Maică, mult folositoare, 

De popor iubită, nouă rugătoare, 
Porumbiţă sfântă, dragoste aleasă, 

Din copilărie Cerului mireasă, 

Maică Parascheva, mult mângâietoare, 
Stea strălucitoare şi biruitoare... 

Du a noastre lacrimi şi al nostru plâns 
In fața preablândului nostru lisus... 
Trimite-ne nouă ale tale lacrimi 

Să picure pe-al nostru suflet plin de patimi... 
Maică Parascheva, noi îți mulțumim 
Că aduci speranţă într-un lan de spini. 


ȘTIRI 


Autorităţile olandeze au anunţat că va fi legalizată 
eutanasia pentru copiii bolnavi în fază terminală 
cu vârste de la 1 an la 12 ani. 

În Olanda, eutanasierea este deja legală pentru copiii de 
peste 12 ani care îşi pot da consimţământul, precum şi 
pentru bebeluşii cu vârsta sub un an, cu acordul 
părinţilor. Însă pentru copiii cu vârsta între 1 şi 12 ani nu 
există clauze legale, deoarece autorităţile olandeze au 
organizat dezbateri cu privire la faptul dacă copiii de 
această vârstă sunt capabili să ia o astfel de 
decizie. Ministrul Sănătăţii a precizat că noua regulă se 
poate aplica pentru cinci până la 10 copii pe an. “Studiul 
arată că este nevoie de puterea de a pune capăt vieţii în 
mod intenţionat în rândul medicilor şi părinților copiilor 
incurabili, care se află într-o suferinţă disperată şi 
îngrozitoare, iar moartea lor este previzibilă”, a scris 
acesta într-o scrisoare către parlament. Ţările de Jos şi 
Belgia au fost primele ţări din lume care au legalizat 
eutanasia, în 2002. Apoi, Belgia a devenit prima ţară din 
lume care a autorizat eutanasia voită a copiilor, în 2014. 
Sursa: romaniatv.net 


Aşteptăm întrebările, sugestiile şi eventualele colaborări 
pe adresa revista.maximina(& gmail.com 


sau la tel. 0734.194.372. 
Mulţumim tuturor pentru rugăciuni şi ajutor financiar. 





MAXIMINA 





Foaie ortodoxă pentru suflet 


UNIAŢIA — PRIGOANĂ ŞI 
MĂRTURISIRE ÎN ARDEAL 


Săptămâna aceasta, în 21 octombrie, îi prăznuim pe 
câțiva dintre românii ardeleni care, la mylocul 
zbuciumatului veac XVIII, au rămas tari în credinţă şi s- 
au silit să-i întărească şi pe frații lor prigoniţi pentru 
Ortodoxie. Sunt Sfinţii Mărturisitori ardeleni: 
Cuvioşii Visarion Sarai şi Sofronie de la Cioara, preoții 
Ioan din Galeş şi Moise Măcinic din Sibiel şi ţăranul 
Oprea Miclăuș. Aceştia sunt doar conducătorii lor. Pe 
miile de prigoniţi, ucişi, batjocoriţi, siliți să treacă la 
uniație, dar nenumiţi în calendare, numai Dumnezeu îi 
ştie. 


Să ne gândim însă că ei sunt strămoşii noştri. Poate, 
dacă vom căuta bine, vom afla chiar în neamul nostru 
oameni care au rămas verticali, ca ei, deşi multe au fost 
amenințările şi pedepsele pornite de autorităţi împotriva 
celor care nu voiau să se unească cu Biserica catolică. S- 
au păstrat mărturii ale rezistenţei din Zarand, dar o 
parte dintre noi suntem veniţi din alte zone ale 
Ardealului. E cineva dintre noi din părțile Sebeşului? Va 
citi mai Jos ce au avut de îndurat cei din neamul său. La 
fel cei din Haţeg, Mărginimea Sibiului, Zlatna, Năsăud, 
etc. Și-au spus păsul zeci de ani, s-au rugat, au luat calea 
codrilor, au trecut munţii, iar când s-a umplut paharul, 
au luat furcile şi coasele şi şi-au cerut dreptul de a crede. 


Despre tarele pe care uniația le-a lăsat în sufletul 
ardeleanului poate va fi timp să scriem în viitor, căci nu 
puţine sunt acestea... Până atunci vă aducem spre citire 
câteva mărturii adunate de Părintele D. Stăniloae 
într-o carte scrisă în 1973 şi care ar merita să fie 
republicată: „Uniatismul din Transilvania. Incercare de 
dezbinare a poporului român” (doritorii o pot descărca 
de pe internet). Este vorba de durerea unui neam întreg, 
întinsă pe zeci şi sute de ani. 


„Românii din Ardeal se plâng în august 1750 că din toate 
satele au fost arestaţi preoţi şi credincioşi şi nu li s-au dat 
drumul decât după ce «preoţii au prestat jurământ că nu 
vor mai săvârşi Liturghia, cu atât mai puţin Botezul sau 
alte slujbe, până nu vor trece la unire, iar credincioşii că 
nu se vor mai plânge la Maiestatea sa din cauza aceasta». 
Deci însăşi plângerea aducea după sine întemnițarea. «Se 
poate ușor înţelege, se spune mai departe în plângere, ce 

urmări dureroase au provenit din această silă, deoarece în 
curs de şapte ani, mai multe mii de persoane au murit 
nebotezate, nemărturisite și necuminecate. Căci îndată ce 
un preot făcea aceasta, i se confiscau toate bunurile, ceea 
ce a atras după sine, că un mare număr din ei şi din noi au 
fugit în Turcia» (în Muntenia). Credincioșii «sunt 
hotărâți să-şi jertfească trupul şi viaţa şi bunurile 
lor, pentru religia lor». 





În 1755, un grup de români din Seliştea Sibiului scriau 
autorităţilor de la Viena: «Suntem dosădiţi şi legaţi şi 
bâtuţi pentru sfânta lege, că acum nu mai ştim ce să 
mai facem de atâtea necazuri şi legături şi bătăi, prăzi şi 
geruri, care ne-au degerat mâinile şi picioarele noastre în 
legăturile lor, că ce-am păţit înainte, iar de când a venit 
Aron (episcop unit) toate temniţele le-au umplut de robi 
preoţi şi mireni, cari nu s-au făcut din zilele lui 
Maximilian şi Dioclețian, împărații cei tirani, precum face 
Aron cu protopopul lui acum cu creştinii pentru legea cea 
grecească». 





În anul următor, e rândul braşovenilor să scrie o plângere: 
«Nu mai avem puteri a răbda răul ce ne cade asupra 
noastră de la popii cei uniţi în toate zilele şi supărările, că 
în toate zilele ne prind la arest şi ne căsnesc cum este mai 
rău, încă ne dau și în mâna biraelor, de ne închid prin 
temnițe. Deci de al lor mare rău ne-am pustiit toţi şi case 
și moșii şi şedem tot fugiţi prin păduri, fiindcă nouă nu ne 
trebuiesc popii cei uniţi până la moarte. Mai bucuros 
moartea vom pofti ca pe ei să ne stăpinească.» 


Metoda era cam aceeaşi pretutindeni: plutoane de soldaţi 
intrau noaptea în sat, legau străjile, arestau pe preoţi, «îi 
băteau de moarte» pe preoţi şi pe preotese, jefuiau tot din 
case, luau şi vitele, apoi plecau cu preotul legat, iar în lipsa 
lui cu preoteasa, uneori cu copilul mic în braţe, cum au 
făcut cu preoteasa din Deal, al cărei copil a murit degerat 
pe drum. De obicei se năşteau incidente, căci cei arestaţi 
strigau. Aceasta scula tot satul, care alerga la faţa locului. 
Se descărca câte un foc de armă, erau arestaţi în plus 
câţiva oameni, care rămâneau cu anii în închisoare şi 


2 
mulți mureau în ele. Așa s-a întîmplat în sute de sate în 
repetate rânduri. La Schitul Cioara venind «12 unguri» să 
prindă pe călugăr şi acela fugind în pădure, «s-au suit pe 
Sfântul Altar şi au început a-l descoperi şi a-l strica şi au 
doborît acoperişul şi pereţii». "4 DA E 
Călugărul care a fugit era 
Sofronie, care va deveni peste 
doi ani căpetenia răscoalei 
religioase antihabsburgice din 
Transilvania. 


i 








Românii din Răşinari declară 
la o anchetă din aprilie 1745, 
după ce tot poporul venise la 
Sibiu ca să protesteze 
împotriva trimiterii lui cu forţa 
la preoţii uniţi «că ei mai bine 
se lasă omorâţi cu toţii, ori se 
împărtăşesc în loc de Paşti cu muguri de stejar, decât să 
meargă la biserică o dată cu preoţii uniţi». Ortodocşii 
români mureau în toate părţile ca martiri pentru credinţa 
lor, fie împuşcaţi sau spânzurați, fie în bătăi şi în temnițe; 
însăşi împărăteasa Maria Tereza trebui să recunoască în 
rescriptul din 1760 că «mulţimea a fost tratată în acel 
principat al nostru cu moartea şi cu alte mijloace de 
cruzime pentru religia neunită de rit grec». Transilvania 
întreagă era în fierbere continuă şi crescândă. 





Aceste tulburări continue din aproape toate satele, 
întâlnirile celor trimişi de diferite ţinuturi cu jalbe pe la 
Viena şi Carlowitz, concentrarea a sute şi mii de 
credincioși din toate părțile prin închisori, i-au dus pe 
credincioşi la ideea unei acţiuni comune solidare. 


Călugărul Sofronie de la Cioara, după ce a fost alungat din 
schitul lui şi schitul dărâmat de armată, a început să 
cutreiere satele Hunedoarei şi să trimită proclamaţii în 
diferite părţi, cerând să se adune cu toţii pe la autorităţi și 
să ceară libertatea de credinţă. Sofronie ţine adunări mari 
în Zlatna, Abrud, Câmpeni, poporul e continuu mobilizat 
în jurul lui, urmându-l dintr-o localitate într-alta. Scopul 
mișcării lui Sofronie era să înscrie pe toţi ortodocşii într- 
o listă în vederea cererii unui episcop ortodox pe seama 
lor, cum se ceruse şi în «adunările» mai mici de până 
acum. Mişcarea s-a întins ca fulgerul în toată 
Transilvania. 


Speriată de această mișcare, Curtea din Viena trimite în 
primăvara anului 1761, în Transilvania, pe generalul 
Bucow, cu trupe numeroase, care arde sute de biserici 
şi distruge mănăstirile ortodoxe, obligând pe români 
să devină uniţi. Însuşi episcopul catolic Bajtay s-a îngrozit 
de măsurile generalului Bucow, când acesta cu un cinism 
revoltător a declarat că va extermina pe toţi românii din 
ținutul Bistriţei, fiindcă nu voiau să primească uniaţia. 
Populaţia s-a revoltat, dar revolta a fost înecată în sânge. 
În acelaşi timp autorităţile satisfac cererea românilor 
pentru un episcop ortodox, însă au grijă ca acesta să fie 
sârb şi să nu intervină deloc în favoarea ortodocșilor 
români. 


Românii ortodocşi, nemaiputând suporta persecuțiile 
religioase din acel timp, emigrau în ţările române cu zecile 
de mii. La 1773, emigrările luau astfel de proporții, că 
românii din Principate strigau: Toată Transilvania vine la 
noi! Un raport consular din vremea aceasta arată că 23 de 
sate din comitatul Bistriţa au emigrat în Moldova cu 


24 000 de familii. 


Deşi au folosit forţa, autorităţile nu au obţinut decât slabe 
rezultate de trecere la uniaţie. Astfel, în domeniul fiscal al 
Zlatnei, 3978 familii au fost înscrise ca ortodoxe şi numai 
92 ca unite, în procente 98% ortodocşi şi 2% uniţi. În 
zadar a năvălit asupra lor generalul cu trei armate să-i 
înmoaie. Moţii s-au ţinut dârzi. În judeţul Zarand nu s-a 
găsit nici măcar un suflet care să îmbrăţişeze unirea. În 
scaunul Braşovului nu s-a găsit nici o familie unită, în 
scaunul Sibiului s-au înscris 6805 familii ortodoxe cu nici 
un preot, iar unite 289 familii cu 105 preoţi. În scaunul 
Miercurea au fost înscrise 1403 familii ortodoxe cu nici un 
preot şi 67 familii unite cu 14 preoţi. O situaţie 
asemănătoare în scaunele de Cohalm, Cincul Mare, 
Orăştie, Sebeş... 


Dacă ne restrângem la poporul român, uniatismul a fost 
pentru el şi o tentativă de dezmembrare naţională, o 
perspectivă de deznaționalizare. Credincioșii ortodocşi, 
observând curând ce se întâmplă, au refuzat să fie obiectul 
unei astfel de tranzacţii. Atunci au intrat în acţiune 
generalii austrieci cu regimentele lor, la cererea iezuiţilor 
şi a virfurilor clerului care a primit unirea. Uniaţia s-a 
impus astfel unei părţi din popor prin mii de întemnițați, 
prin sute de martiri, prin încartiruiri îndelungate de 
soldaţi în satele şi casele recalcitrante, prin confiscarea 
vitelor şi a tuturor bunurilor lor, prin alungarea lor din 
satele proprii prin păduri. Peste 300 de schituri ortodoxe 
au fost arse sau dărâmate de tunurile generalului austriac 
Bucow. 


Uniaţia rămâne una din amintirile dureroase ale 
acţiunilor de asuprire a poporului nostru, a încercărilor de 
dezmembrare şi slăbire a lui, dar şi o amintire a 
stăruinţei cu care poporul român a luptat 
împotriva ei şi a intenţiilor de dezmembrare cu care i-a 
fost impusă.” 





EVANGHELIA DUMINICII 


Luca VII, 11-16 (Învierea fiului văduvei din Nain) 


Reluăm tâlcuirea Evangheliei, întrucât din greşeală — 
pentru care ne cerem iertare -, săptămâna trecută am 
publicat Evanghelia din această duminică. 

Acum 15 ani, Părintele Gheorghe Calciu spunea într- 
o predică: 


„Această întâmplare mărturiseşte cât de milostiv este 
Dumnezeu, cum se înduioşează El de suferinţa 
noastră, cum plânge pentru noi şi cum caută să ne 
mângâie. lisus S-a dus singur la sicriu şi a zis femeii: Nu 
plânge! Şi imediat l-a înviat pe fiul ei. 

Iar noi n-avem nici măcar un pic de milă faţă de celălalt. 
S-au împietrit inimile românilor după atâţia zeci de 
ani de necredinţă. Nu se mai milostivesc de cei de lângă 
ei. Aş vrea să nu avem această cruzime în noi niciunul, ci 
să fim buni şi credincioşi, să ne rugăm unii pentru alţii. 
Măcar atâta, dacă nu ajungem să ajutăm material.” 


De asemenea, dăm mai Jos şi o scurtă tâlcuire a 
mitropolitului Bartolomeu Anania la Evanghelia de 
săptămâna trecută — Pilda semănătorului (loan XVII, 1- 


13): 


J 
INTERVIUL SĂPTĂMÂNII 


COVID-UL A SCHIMBAT LUMEA, A SCHIMBAT 
REGULILE ȘI NE-A SCHIMBAT ȘI PE NOI 


Puţini fraţi din biserică ştiu că avem între noi un om care 
lucrează în primele rânduri, tratând pe cei bolnavi de 
COVID. Este vorba de medicul Loredana-Manuela 


Popescu, care ne-a răspuns la câteva întrebări. 


In primul rând vă rugăm să ne spuneţi unde sunteți 
medic. 


Eu lucrez în mai multe locuri, momentan sunt detaşată la 
Spitalul Orăşenesc Ineu, care este spital-suport COVID. 
Povestea mea cu detașările a început în momentul în care 
m-am oferit voluntar pentru detaşare în spitale COVID. 
Ca medic am fost foarte curioasă să văd ce înseamnă acest 
virus, cum se manifestă. Este foarte greu de descris de ce 
am luat această decizie împotriva dorinţei familiei mele. 
Cred că mă pot înţelege doar acele persoane care fac ceva 
din pasiune şi pentru care restul nu mai contează. În 
acelaşi timp fac şi gărzi în Spitalul Judeţean, secţia Boli 
Infecţioase Grădişte, unde am prins încă de la început 
această pandemie. 


Pe buzele multora stă întrebarea: există sau nu virusul şi 
boala aceasta? 


Fiecare om este liber să aleagă, să creadă, să zică şi să facă 
ce doreşte, dar consider că acest lucru trebuie făcut cu 
responsabilitate. Cred că cifrele vorbesc de la sine, sunt 
prea multe îmbolnăviri şi prea multe vieţi pierdute ca să 
putem nega existenţa virusului. Dacă suntem norocoşi şi 
nu avem în jurul nostru persoane îmbolnăvite cu COVID, 
nu înseamnă că undeva cineva nu plânge pierderea unei 
vieţi. Îmi vine în minte povestea unei fetiţe de 3 anişori, 
ce aştepta de ziua ei să vină mămica sa de la spital să sufle 
cu ea în lumânările de pe tort, fără ca să ştie că în acea 
dimineață mama ei de 36 de ani a pierdut lupta cu 
nemilosul virus. Înainte de a acţiona inconştient, cred că 
ar trebui să ne gândim dacă vom putea duce o viaţă 
întreagă povara responsabilităţii morţilor ce pot să apară 
din vina noastră. Cei tineri pot să fie infectați, dar să fie 
asimptomatici, cu toate acestea ei pot transmite virusul 
celor dragi sau cunoştinţelor, nu se ştie cine va scăpa sau 
cine va plăti cu propria viaţă inconștienţa altora. 


Ca medic îmi doresc să nu ajungem noi, ca şi cadre 
medicale, să decidem cărui pacient îi vom da o şansă la 
viață şi pe care îl vom lăsa în voia sorții, lucru ce s-a 
întâmplat în Italia. 


Care a fost cea mai grea zi în lupta cu această boală? 


Cea mai grea zi pentru mine a fost când am avut prima 
gardă în spitalul destinat infecţiei cu COVID. Imi aduc 
aminte că am muncit fără pauză până a doua zi de 
dimineaţă. A fost o zi dominată de multă muncă, haos, 
frică, neputinţă. A fost destul de greu să te organizezi sau 
să-ţi faci treaba aşa cum trebuie. Acum când vorbim cu 
colegii despre acele clipe, am constatat că sunt multe 
episoade care ni s-au șters din minte, dar care şi-au pus 
amprenta asupra psihicului nostru. COVID-ul a 
schimbat lumea, a schimbat regulile şi ne-a 


schimbat şi pe noi. Ceea ce a fost normal înainte de 
acestă pandemie aparţine trecutului. 


Nu este greu să te vezi neputincios, să nu poți ajuta un 
om care se luptă cu boala? Ce vă dă putere să mergeţi 
mai departe? 


A te vedea neputincios sau incompetent este modalitatea 
lui Dumnezeu de a te face să îţi păstrezi modestia. Când ai 
multe succese, rişti să devii mândru de tine şi de ceea ce 
faci şi atunci uiţi că eşti doar un simplu muritor. 


Pe parcursul anilor 
în care profesezi, îţi 
faci un mecanism de 
autoapărare, eşti 
acolo să ajuţi 
oamenii cât de mult 
şi cât de bine poţi. În 
anumite situaţii poţi 
să le iei durerea și 
suferința, în alte 
cazuri doar să o 





ameliorezi, lar 
uneori eşti doar 
spectator la 


spectacolul oferit de 
moarte. În medicină există foarte multă suferinţă, doar 
Dumnezeu ştie de ce anumite persoane trebuie să treacă 
prin atâtea. Nu poţi să fii stană de piatră, te afectează şi 
pe tine ca om, dar trebuie să treci peste suferinţa 
pacienţilor tăi deoarece trebuie să ai mintea liberă, ca să îi 
poţi ajuta şi pe alţii. 


Totuşi sunt anumite cazuri care îmi vor rămâne în minte: 
doi copilaşi cu boli în faze terminale. Nu am să-l pot uita 
pe David, care era plin de metastaze, cu dureri atroce, şi 
care îmi povestea că va merge în curând la Dumnezeu, să 
fie cu îngeraşii Lui. Apoi nu pot să uit un băieţel de 9 
anişori, cu o boală autoimună, care, la finalul perfuziei, 
când tatăl său a vrut să îl ajute să se ridice, i-a spus 
acestuia că nu este nevoie să îl ducă pe braţe pentru că el 
nu se lasă, el luptă. Câteva ore mai târziu a revenit în garda 
mea în comă... 


Viaţa de medic înseamnă jertfă multă. Cum se împacă 
aceasta cu viața de familie? 


Dacă menirea ta în viaţă este să devii medic, pentru tine 
nu este chiar atât de greu, deoarece intri în acea stare 
numită de către psihologi Flux. Mai greu este pentru cei 
de lângă tine, deorece nu au parte de o soţie sau fiică 
obişnuită. Este o adevărată aventură, ajungi să te bucuri 
când poţi să fii alături de cei dragi. Cel mai greu îţi este să 
vezi suferinţa celor dragi, că nu te pot avea lângă ei atunci 
când îşi doresc. Pot să zic că sunt norocoasă să am un soţ 
înţelegător, care, pe parcursul acestor ani, s-a obişnuit cu 
toate „darurile” ce vin la pachet cu profesia de medic şi 
care încearcă să nu mai fie afectat. 


Viaţa lângă un medic poate să fie un adevărat calvar, 
suntem oameni ce au sentimente, ce ajung uneori la 
capătul puterilor, iar cei apropriaţi sunt de cele mai multe 
ori acolo şi ne ajută să ne renaştem din propria cenuşă. 


Ați avut parte de o întâmplare minunată acolo unde 
lucraţi? 


Am avut parte de mai multe întâmplări minunate la locul 
de muncă. Atunci când ai un pacient nou, atât tu cât şi el 

patristic... Vorbea cu o dragoste şi o convingere 
interioară atât de puternică, încât fără să vrei te simţeai 
prins într-un fel de zbor spiritual şi de o iubire pentru tot. 


Plecai din biserică, de fiecare dată, cu o iubire mai mare 
pentru semeni, cu un sentiment de solidaritate pentru 
aproapele tău şi cu o binecuvântare care te însoțea toată 
săptămâna. 


Nu era o atmosferă formală, ca la celelalte biserici, ci 
plutea în aer o pace şi o preocupare de rugăciune mai 
puţin obişnuită decât în alte părţi.” 


Dacă doriţi să aflaţi mai multe despre viaţa și pătimirile 
preotului mărturisitor Constantin Sârbu, puteţi citi cartea 
Lacrimă şi har. 


PĂRINTELE IOAN NEGRUTIU DIN BEIUS 
(22 octombrie 2003) 


Are o biografie foarte asemănătoare cu a părintelui 
Constantin Sârbu -— ani de copilărie grei, lucrare 
preoțească din tinereţe, închisoare... Apoi eliberarea şi 
peregrinarea... Retragerea şi adormirea la mănăstirea 
Timişeni-Șag. 


O întâmplare din anii de pușcărie îl singularizează pe 
părintele Ioan: 


În anul 1957, aflat la Canal, părintele Negruţiu a avut un 
vis care l-a urmărit, prin semnificaţia lui adâncă, în toți 
anii de suferință de mai târziu. „Urca cu mare greutate 
Golgota. Obosit, plin de sudoare, târându-se pe pietrele 
colțuroase, ajunse în vârful Căpățânii, la picioarele celor 
trei cruci. Abia ridicându-şi ochii, cu teamă şi cutremur, 
spre cei trei crucificaţi, rămase uimit şi cuprins de 
tulburare, neînțelegând ceea ce vede. Numai Domnul 
Iisus Hristos era pe Crucea Sa; cei doi tâlhari nu erau 
prezenți. 

- Doamne, strigă părintele Ioan, ai rămas singur pe 
Cruce! Nimeni nu e lângă Tine să Te însoţească în 
această răsthignire care nu se mai termină? 

- Nimeni, loane, îi răspunde Domnul Hristos de pe Cruce. 
- Doamne, iartă-mă dacă îndrăznesc să Te rog să mă 
primeşti şi pe mine pe una din cruci, să fiu şi eu cu Tine! 
Să nu mai fii singur! _ 

- Ioane, te primesc! Suie-te! Intinde-ţi mâinile pe cruce! 
- Doamne, pe care să mă sui, pe cea din stânga sau pe cea 
din dreapta Ta? Pentru osândă sau pentru mântuire? 

- Ioane, acum înţelesul nu mai e ca în Vinerea Răstignirii. 
Suie-te pe care vrei. Pe cruce să fii, lângă Mine! 
Ridicându-se din genunchi, se îndrepta spre una din 
cruci. Dar trecând pe lângă picioarele Mântuitorului, se 
lovi uşor cu cotul de genunchiul Lui însângerat. Un fior îl 
străbătu din creştet până în tălpi şi se trezi în sudoare şi 
suspinând. Mântuitorul, iubindu-l, îl chema alături de El, 
în jertfa de ispăşire”. A doua zi a fost eliberat, dar nu a 
făcut decât câţiva paşi de la ieşirea pe poartă şi a fost 
preluat de o dubă a Securităţii, care l-a dus în lagăr. 
Visul s-a împlinit şi părintele a purtat mai departe 
crucea suferinţei. 





PĂRINTII NE RĂSPUND LA ÎNTREBĂRI 





Îi salutăm sau nu pe ceilalţi la Biserică (în timpul 
slujbelor)? 


În primul rând Biserica este locul comuniunii noastre cu 
Dumnezeu în Treime lăudat şi slăvit, Tatăl, Fiul şi Duhul 
Sfânt și a comuniunii noastre întru Dumnezeu unul cu 
altul. Acesta este trupul Bisericii al cărei cap este Hristos. 
Deci în primul rând venim la Biserică ca să intrăm în 
comuniune cu Dumnezeu şi apoi în Dumnezeu unul cu 
altul — de aceea auzim în timpul slujbelor mereu 
„Inţelepciune! Să luăm aminte! Drepţi!”, care arată că 
trebuie să fim atenţi, să fim în veghere, să fim cu 
cugetele luminate spre a comunica şi a ne 
cumineca cu Dumnezeu. Deci prima salutare şi cea 
mai importantă și pe care trebuie să o avem în atenţie este 
cea cu Dumnezeu. Trebuie să fim cu atenţie față de această 
legătură şi comuniune pe care ne-o prilejuiesc Sfântul 
Locaş şi Sfintele Slujbe, şederea noastră aici, şi pe care 
trebuie să o reînnodăm mereu. Aceasta se vădeşte prin 
semnul Sf. Cruci, prin închinăciuni, prin rugăciune și 
starea noastră cuviincioasă. 


În urma acestei salutări şi comuniuni cu Hristos trebuie 
să vină şi comunicarea noastră unul cu altul, salutarea 
celorlalți. Dar aceasta nu trebuie să perturbe, ci să 
încuviinţeze şi să întărească comunicarea noastră cu 
Hristos. Deci salutarea în Biserică trebuie să fie mai 
mult din priviri şi mai puţin din cuvinte, gesturi sau 
strângeri de mână. Trebuie să fie prin plecarea capului, 
prin semnul că îl salutăm pe celălalt, pentru ca nu cumva 
prin această vorbire să stricăm comuniunea şi 
cuminecarea cu Dumnezeu, pe care o au prin rugăciune, 
slujbe şi prin har cei pe care îi salutăm și ceilalţi care sunt 
de faţă. Este de dorit ca în Biserică, salutarea noastră să 


fie mai mult subînţeleasă, exprimată prin gesturi simple, 
de plecare a capului şi din priviri. 


Dar să nu uităm să facem aceasta. Contează foarte 
mult. Este foastre greu să vii în Biserică şi să nu te uiţi la 
nimeni, să nu saluţi pe nimeni. Aceasta provoacă un 
sentiment de apăsare, de lipsă de comuniune, de 
închidere în sine şi individualism, ceea ce nu foloseşte 
nimănui. 





Desen de Elena Dărăban 

Omul, ca fiinţă raţională, este înzestrat de Dumnezeu cu 


capacitatea, dar şi cu obligaţia, de a-şi pregăti singur 
ogorul sufletului său pentru primirea cuvântului lui 
Dumnezeu. Aceasta este măreţia omului, dar, în mare 
parte, şi drama lui. Dumnezeu i-a încredinţat această 
capacitate. De ce? Pentru că l-a înzestrat cu libertate. 
Libertatea este bunul cel mai de preţ al omului. 
Libertatea, însă, şi-o foloseşte cum vrea, că de-aceea este 
libertate. Dumnezeu, când l-a creat pe Adam, primul om, 
nu a vrut să creeze un sclav care să asculte orbeşte de 
Stăpânul său, ci a creat o fiinţă liberă, căreia i-a poruncit 
să asculte de Creatorul său, dar dăruindu-l, în acelaşi 
timp, şi cu capacitatea de a nu asculta dacă vrea să nu 
asculte. Numai că omul, în virtutea libertăţii sale, își 
asumă şi răspunderea, şi consecinţele. Un om liber este 
neapărat o fiinţă responsabilă, iar responsabilitatea 
înseamnă asumarea efectelor acestei responsabilităţi. 








SFINŢII SĂPTĂMÂNII 


SF. LUCA — APOSTOL, EVANGHELISI, 
MEDIC ȘI ICONAR 
(18 octombrie) 


„Cercetează în fiecare zi chipurile sfinților, ca să afli în 
ele odihnă” (Epistola către Diognet) 


Deşi posedăm puţine date despre viaţa sfântului, totuși 
putem alcătui o biografie sumară plecând de la scrierile 
Noului Testament, dar şi din mărturia unor Sfinţi Părinţi 
răsăriteni care au preluat tradiţia Bisericii primare. Astfel, 
Sf. Luca, Apostolul și Evanghelistul Domnului, vede 
lumina acestei lumi într-o familie păgână, într-un oraş din 
vechea provincie siriană Antiohia, locul unde „cel dintâi 
ucenicii s-au numit creştini” (FA 11,26). Încă din tinereţe 
a început să caute cu râvnă înţelepciunea, dăruindu-se 
studiului, cercetând şcoli și dascăli aleşi care i-au dăruit o 
adâncă cunoaştere a ştiinţelor profane. Deprinde în mod 
temeinic ştiinţa medicală a vremii, are o aplecare aparte 
pentru cercetarea istorică şi, de asemenea, stăpâneşte arta 
picturii. De asemenea, era cunoscător al limbii ebraice şi 
al limbii aramaice, pe lângă cea greacă, pe care o stăpânea 
de minune și în care scria. Potrivit unor autori bisericeşti 
din veacurile primare (Origen, Clement Alexandrinul, 
Eusebiu de Cezareea), Sf. Luca se număra printre cei 
şaptezeci de ucenici pe care Domnul Hristos i-a trimis 
înaintea Sa pentru a binevesti (Lc. 10,1), iar în ziua Învierii 
el ar fi fost călătorul care îl însoțea pe Cleopa spre 
Emaus, unde L-au cunoscut pe Domnul Hristos la 
„frângerea pâinii” (Le. 24, 13-35). O altă tradiţie spune că 
Sf. Luca nu L-ar fi cunoscut pe Mântuitorul în timpul 
vieţuirii Sale pe pământ, ci că el a fost atras şi convertit de 
predica Sfântului Apostol Pavel, părăsind casa 
părintească şi profesia de medic. 


După convertire, Sf. Luca rămâne apropiat colaborator și 
ucenic al apostolului neamurilor până la moartea 
acestuia. Astfel, îl însoţeşte pe Sf. Pavel în călătoriile sale 
misionare, rabdă prigoniri şi greutăţi împreună cu 
dascălul său şi nu leapădă niciodată slujirea ce i-o poartă. 


Din acest motiv Sf. Pavel îl menţionează în epistolele sale 
ca pe unul dintre cei mai devotați ucenici (II Tim. 4, 11). 
În cele din urmă îl însoţeşte pe Sf. Pavel la Roma, în 
timpul arestului său, și, aproape sigur, este martor al 
muceniciei acestuia, fără să lase vreo mărturie scrisă 
despre cele întâmplate. 


În timpul şederii la Roma, sub îndrumarea dascălului său, 
Sf. Luca scrie Evanghelia şi Faptele Apostolilor, 
adresate lui Teofil, guvernatorul provinciei Ahaia din 
Grecia, de curând creştinat. Făcând un adevărat lucru de 
istoric, strângând mărturii şi documente, cercetând 
izvoare scrise şi orale, verificând şi ordonând cele 
adunate, Sf. Luca adaugă în scrisul său detalii care nu se 
găsesc __în celelalte Evanghelii. Lui îi datorăm 
consemnările istorice despre nașterea Sfântului loan 
Botezătorul, Buna Vestire, copilăria Mântuitorului, cât și 
prezentarea câtorva bijuterii ale tezaurului evanghelic: 
Pilda vameșului şi fariseului, Pilda samarineanului 
milostiv, Pilda fiului risipitor, călătoria cu Domnul pe 
drumul spre Emaus. În cartea Faptele Apostolilor, 
veritabilă istorie a Bisericii primare, numită și 
„Evanghelia Duhului Sfânt”, Sf. Luca prezintă lucrarea 
Duhului Sfânt pogorât la Cincizecime privind întemeierea 
şi întărirea Bisericii de la Ierusalim, apoi descrie lucrarea 
misionară a Sfântului Pavel, cel ce s-a nevoit mai mult 
decât toţi ceilalţi Apostoli să propovăduiască cuvântul lui 
Dumnezeu. Stilul acestor scrieri sfinte şi limba literară 
desăvârşită în care au fost ele redactate fac din Sf. Luca 
autorul nou-testamentar cu cea mai frumoasă 
artă a scrisului. 

După slăvita adormire a Apostolului Pavel, Sf. Luca, 
părăsind Roma, a început să propovăduiască Evanghelia 
în Italia, în Dalmația şi în Macedonia, şi de acolo a mers 
în Grecia. Se pare că la bătrâneţe s-a dus în Egipt, ca să-i 
încreştineze pe păgâni, cu preţul multor pătimiri. Întors 
în Grecia, este ales episcop al Tebei, în Beoţia, unde a 
hirotonit preoţi şi diaconi şi a tămăduit prin rugăciunile 
sale mulţi bolnavi. Acolo, pe când avea 84 de ani, a fost 
prins de închinătorii la idoli, care, după ce l-au jupuit de 
viu, l-au răstignit pe un măslin, în acest fel dându-și 
sufletul lui Dumnezeu. Multe minuni s-au petrecut apoi la 
mormântul său, din care izvora o licoare tămăduitoare, 
folositoare cu deosebire în bolile de ochi. 


Mulţi ani mai târziu, în 357, împăratul Constanțiu, fiul 
Sfântului Constantin cel Mare, l-a trimis pe Sf. Artemie, 
duce al Egiptului (prăznuit în 20 octombrie), la Teba 
pentru a aduce sfintele moaşte ale Sfântului Luca în 
biserica Sfinţilor Apostoli din Constantinopol şi să le pună 

sub altar, alături de cele ale Sfinţilor Apostoli Andrei și 
Timotei. 


Sf. Luca este mărturisit cu tărie în Sfânta Tradiţie ca 
primul iconar al Bisericii. El ar fi pictat primele trei 
icoane ale Preacuratei Fecioare. Ele nu s-au păstrat până 
astăzi, dar au devenit modele pentru tipurile iconografice 
dezvoltate ulterior. Una dintre ele aparţine tipului numit 
„Mângâietoarea” şi înfăţişează dragostea şi 
mângâierea reciprocă a Maicii şi a Pruncului, alta aparţine 
tipului numit „Călăuzitoarea” în care Preacurata îl 
arată cu mâna pe Hristos. Cea de-a treia icoană ar fi 
înfăţişat-o pe Maica Domnului fără Prunc, rugându-se. 
Despre aceasta din urmă avem mai puţine date. Se pare că 
de la acest model s-a dezvoltat reprezentarea Fecioarei în 
icoana Deisis, adică rugându-se Mântuitorului. Sf. 
Apostol a adus prima icoană pe care a zugrăvit-o dinaintea 
Sfintei Fecioare, care a primit-o cu bucurie şi a 
binecuvântat-o zicând: „Harul Celui ce a ieşit din 
pântecele meu să fie cu ea!” Acest fapt este mărturisit şi în 
imnografia praznicelor icoanelor Maicii Domnului. 





Tot prin tradiţie 
cunoaştem că el a pictat şi 
icoane ale Sfinţilor 


Apostoli. Cea mai veche 
mărturie istorică păstrată 
despre icoanele Sfântului 
Luca îi este atribuită lui 
Ţeodor, istoric bizantin din 
prima jumătate a secolului 
al Vl-lea şi citeţ al 
catedralei Sf. Sofia din 
Constantinopol. EI 
povesieşie cum 
Impărăteasa Eudoxia, soţia 
împăratului Teodosie al II- 
lea, a trimis din Ierusalim 
la Constantinopol în anul 450 o icoană a Maicii Domnului 
cu Pruncul, „Călăuzitoarea”, zugrăvită de Sf. Luca, 
dăruindu-o Pulheriei, sora soţului său. Sf. Andrei 
Criteanul (sec. VII-VIII) pomenește despre două icoane 
ale Sfântului Luca, una a Mântuitorului şi alta a Maicii 
Domnului, care erau cinstite la Roma şi Ierusalim. Sf. 
Gherman, patriarh al Constantinopolului (715-730) 
adaugă faptul că acea icoană a Preacuratei a fost pictată în 
timpul vieţii ei și dăruită lui Teofil, cel despre care vorbesc 
Sf. Evanghelie şi Faptele Apostolilor. 





Așadar aducem slavă şi mulţumire lui Dumnezeu pentru 
acest minunat sfânt care a slujit Lui şi oamenilor ca 
apostol, istoric, iconar şi doctor fără de arginţi. Fie ca 
rugăciunile sale să ne umple de har şi bucurie sfântă! 
Amin. 


Pr. loan şi Ioana Curechian 


SFÂNTUL GHERASIM DE KEFALONIA — 
VIU ŞI DUPĂ MOARTE 
(20 octombrie) 


După izgonirea din scaun a Sfântului Macarie Notara, 
episcopul  Corintului în vremea prigoanei stârnite 


împotriva mişcării „Colivazilor”, acesta şi-a continuat 
lucrarea de propovăduire în diferite insule greceşti. 
Dragostea pe care o avea faţă de Sf. Gherasim (Notara), 
rudenia sa (adormit în anul 1579), l-a purtat şi în 
Kefalonia în anul 1771, ca să se închine sfintelor lui moaşte 
neputrezite. 


De îndată ce Sfântul Macarie s-a închinat sfintelor moaște 
ale Sfântului Gherasim, a dorit să rămână singur înaintea 
raclei. Așa ceva era însă oprit de tipicul mănăstirii. 
Dorinţa puternică a Sfântului Macarie de a rămâne acolo 
a stârnit uimirea maicilor, care au hotărât să facă o 
excepţie şi să-i îngăduie să stea în faţa sfintelor moaşte. 
Câteva maici s-au ascuns într-un colţ ca să vadă ce va face 
episcopul, făcându-se martorele unei minuni uimitoare. 
Când Sf. Macarie a îngenuncheat înaintea raclei, aceasta 
s-a deschis şi Sf. Gherasim s-a ridicat. Cei doi sfinţi s-au 
îmbrățișat unul pe altul şi şi-au vorbit. Apoi Sf. Gherasim 
făcătorul-de-minuni, cu trupul nestricat și duhul viu, s-a 
întors în racla sa. 


Obştea Mănăstirii 
Sfântului Gherasim a 
hotărât să zugrăvească 
în biserica mare o 
icoană a celor 
întâmplate, pentru a 
face tuturor cunoscută 
minunea. 





I.G. 





CUVÂNT DE LA PATERIC 


Avva Ruf este prăznuit de Biserică în 22 octombrie. Nu se 
ştie nimic despre viaţa sa, dar în Pateric au rămas câteva 
cuvinte care ne lasă să-i întrevedem sfințenia: 


Zis-a Avva Ruf: Am văzut patru cete în cer: cea dintâi e 
omul bolnav care mulţumeşte lui Dumnezeu; a doua ceată 
— cel care umblă după iubirea de străini şi le slujeşte; a 
treia — cel ce stă în pustie şi nu vede om; iar a patra ceată 
— cel ce şade în ascultare de părinte şi i se supune 
lui pentru Domnul. Și purta cel pentru ascultare lanţ 
de aur şi mai multă slavă avea decât ceilalți. Iar eu am zis 
celui ce mă povăţuia: Cum acest mai mic are slavă mai 
multă decât ceilalți? Iar el răspunzând mi-a zis: Fiindcă 
cel ce umblă după iubirea de străini, cu voia sa face; cel ce 
stă în pustie, cu voia sa s-a dus; iar acesta cu ascultarea, 
toate voile sale lăsându-le, atârnă de Dumnezeu şi de 
părintele său. Pentru aceasta are mai multă slavă decât 
ceilalți. 


DIN ÎNVĂTĂTURA PĂRINTELUI ARSENIE 





Aşa pierdem o groază de timp. Patimile și ignoranţa 
sunt mari primejdii... coarnele unei inteligenţe diabolice. 


XX 


> 
CALENDARUL MARTURISITORILOR 


MEDALION DE MĂRTURISITORI 


EPISCOPUL NICOLAE POPOVICI DE LA ORADEA 
(20 octombrie 1960) 


S-au scris multe despre acest mare episcop şi martir al 
neamului românesc. Ne-am gândit să vă prezentăm azi 
câteva fragmente din cele consemnate de aceia care l-au 
urmărit, şicanat, prigonit, înlăturat din Biserică, 
întrucât de multe ori ele cuprind date valoroase şi 
surprind realitatea. 


O primă notă informativă a Securităţii din iulie 1946: 
„Născut la 1903 în comuna Biertan, judeţul Târnava Mare. 


După ce-şi formează astfel o cultură teologică şi generală 
temeinică (în ţară și străinătate) este numit profesor la 
Academia teologică din Sibiu, fiind călugăr-cleric. 

La 28 aprilie 1936 este ales episcop al eparhiei Oradea 
Mare. 

După cedarea Ardealului de Nord, episcopul N. Popovici 
a rămas neclintit, alături de popor, dar, după puţină 
vreme, a fost expulzat, deoarece era un bun animator de 
mase. La Oradea a revenit după război. 

În eparhia lui a rezolvat problema concubinajului, 
această plagă socială, cununându-se, la îndemnul său, 12 
mii de concubini, fără a mai socoti intrarea în legalitate a 
30.000 copii ai concubinilor, cifră fără precedent în 
istoria misiunii interne a Bisericii Ortodoxe Române. 
Este un om tânăr, înzestrat cu alese calităţi sufleteşti, cu 
putere de muncă, inteligenţă, hotărât, dotat cu o cultură 
superioară, nu numai teologică, dar şi generală; are, 
pentru viitor, drumul larg deschis spre culmi, nu 
nebănuite, ci sigure; spre el se îndreaptă privirile clerului 
inferior şi superior, când se discută problema succesiunii 
la tronul patriarhal.” 


Știau bine cine era acest om şi ce valoare are... Ca atare, 
vă prezentăm fragmentar nota Securităţii din mai 1950 
(am corectat greşelile referitoare la scrierea numelui lui 
Hristos, căci securiştii nu dădeau doi bani pe gramatică 
şi ortografie, mai ales când era vorba de Dumnezeu): 


„În luna expirată, episcopul Nicolae Popovici al Oradiei a 
avut noi manifestări antidemocratice: 

Astfel, în prima zi de Paşti, în loc să dea citire - conform 
deciziei patriarhale - Pastoralei proprii, a ţinut în 
catedrala din Oradea o predică cu substrat 
antidemocratic, din care cităm: 


„isus Hristos a fost înconjurat de duşmani recrutaţi din 
jurul Său şi de către autorităţile civile şi militare, care L- 
au urmărit până la moarte, iar după moarte a fost păzit 
de soldaţi înarmaţi, care în faţa adevărului au căzut cu faţa 
la pământ, pentru că adevărului nimeni nu-i poate 
sta împotrivă. Ucenicii lui Hristos pentru dreptate şi 
pentru credinţă au fost schingiuiţi, batjocoriţi, au fost 
supuşi persecuțiilor şi restricţiilor fixate de legile din 
acele timpuri, ba unii chiar omorâţi. 


După cum în trecut Biserica a ieşit învingătoare, după 
cum lisus a îngropat pe toţi duşmanii Săi, tot aşa Biserica 
va îngropa pe toţi acei care vor lupta împotriva lui. 


În încheiere, Popovici a îndemnat credincioşii să devină 
luptători neînfricaţi ai adevărului propovăduit de Iisus. El 
a urat în continuare ca fiecare credincios să aibă fericirea 
să i se împlinească gândurile şi dorinţele cele mai tainice. 
Ultimele cuvinte ale episcopului au fost: „Luptaţi 
pentru apărarea credinţei lui Hristos. Luptaţi 
pentru apărarea Bisericii Lui. Nu vă temeţi, nu 
fiţi vânzători şi trădători ai lui lisus, iubiţi-L pe 
Iisus. Cine Îl iubeşte pe Iisus suferă pentru El şi 
nu se teme de nimic”... 


Nicolae Popovici ar putea apoi să fie pensionat ca şi ceilalţi 
arhierei ostili (Partenie Ciopron, Emilian Antal etc.), 
pentru a se evita unele comentarii nefavorabile.” 


Urmarea: pensionat 
forţat la vârsta de 47 
(sic!) de ani şi trimis la 
mănăstirea Cheia, în 
domiciliu obligatoriu. 
Mereu urmărit, lăsat 
singur, dar înconjurat 
de oamenii Securităţii, 
episcopul Nicolae Popovici va adormi după 10 ani de 
„inchisoare” monahală. 





Iată câteva dintre puţinele cuvinte păstrate, scrise de acest 
martir în anii din urmă: 

„E mare lucru să fii om de caracter! E greu să fii devotat 
până la moarte lui Hristos, Dumnezeul nostru. E mare 
lucru şi minunat să duci, în tine şi prin tine şi-n alți, la 
biruință finală, Duhul lui Hristos împotriva duhului 
veacului acestuia, care pe atâția îi amăgeşte şi-i duce la 


pierzare!“ 
XXX 


PĂRINTELE CONSTANTIN SÂRBU 
(+23 octombrie 1975) 


Părintele Constantin Sârbu a fost un ctitor de lăcaşuri și 
de suflete. Biserica Vergului şi Biserica Sapienţei din 
București sunt cele două realizări mari ale sale, cu obştile 
şi lucrarea lor. Între ele, ani lungi de puşcărie pentru o 
vină imaginară şi trecerea prin cele mai grele temnițe 
comuniste. Părintele Sârbu a povestit apoi unui apropiat 
despre suferinţa din închisoare: “M-au ars cu fierul 
roşu la tălpi, mi-au smuls barba, m-au bătut, dar 
le-am spus: «Puteţi să mă chinuiţi cât vreţi, dar 
nu mă lepăd de Hristos». 


lar la sfârşitul perioadei, încă doi ani de domiciliu 
obligatoriu în Bărăgan. Acolo l-a întâlnit părintele 
Gheorghe Calciu, slujind la biserica pe care el şi oamenii 
deportaţi acolo o ridicaseră din nimic. lată ce spune 
părintele Calciu: 


"În mai 1963 am fost eliberat din închisoarea Aiud, după 
15 ani de detenţie şi adus direct la Viişoara, lângă comuna 
Mărculeşti - Slobozia, un sat de exilați bănăţeni, cu casele 
zidite din lut, cu curţi frumoase, pomi roditori în grădini 
și străzi largi, bine îngrijite, deşi când ploua, pământul se 
înmuia şi se făcea o mocirlă care ajungea până la 
genunchi... 


Interiorul bisericii era sărac şi foarte sever, aproape o 
biserică de catacombe. O lumină aurie intra pe fereastră 
dinspre miazăzi şi Părintele slujea luminat de această 
aură. Se mişca încet, hieratic (solemn), cu vocea lui mică 
și domoală, asemenea unui sfânt părinte din secolul 


